L 144/100
ET
Euroopa Liidu Teataja
23.5.2022
— Kontrollija(d) kontrollib (kontrollivad), et andmestikud on tarkvaras õigesti rakendatud (st tarkvara andmestiku olelusringi mõjuhindamise tulemuste hälve metaandmete tulemustest jääb 1 % piiresse).
Kontrollitakse vähemalt 50 % (arvuliselt) andmestikest, mida kasutatakse kõige olulisemate protsesside mudeldamiseks, ja 10 % andmestikest, mida kasutatakse muude protsesside mudeldamiseks.
Kontrollija(d) kontrollib (kontrollivad), kas vaatlusalust toodet esindav keskkonnajalajälje leidmise nõuetele vastav agregeeritud andmestik on tehtud Euroopa Komisjonile kättesaadavaks (69).
PEF-uuringu tellija võib otsustada andmestiku avalikustada.
Täiendav keskkonnaalane ja tehniline teave vastab punkti 3.2.4.1 nõuetele.
8.4.2
Ko n t r o l l i - j a v a l i d e e r i m i s m e e t o d i d Kontrollija(d) hindab (hindavad) ja kinnitab (kinnitavad), kas kasutatud arvutusmeetodid on piisavalt täpsed, usaldusväärsed, asjakohased ja rakendatud kooskõlas PEF-meetodiga.
Kontrollija(d) kinnitab (kinnitavad) mõõtühikute korrektset teisendamist.
Kontrollija(d) kontrollib (kontrollivad), kas kasutatud valimi koostamise menetlused on kooskõlas PEF-meetodis määratletud menetlusega, nagu on sätestatud punktis 4.4.6.
Esitatud andmeid võrreldakse algdokumentidega, et kontrollida nende järjepidevust.
Kontrollija(d) hindab (hindavad), kas hinnangute koostamise meetodid on asjakohased ja kas neid on kohaldatud järjepidevalt.
Kontrollija(d) võib (võivad) hinnata antud hinnangute või tehtud valikute alternatiive, et teha kindlaks, kas on tehtud konservatiivne valik.
Kontrollija(d) võib (võivad) teha kindlaks oodatust suuremad määramatused ja hinnata kindlakstehtud määramatuse mõju toote keskkonnajalajälje mõõtmise lõplikele tulemustele.
8.4.3
A n d m e t e ko n f i d e n t s i a a l s u s Valideerimiseks vajalikud andmed esitatakse süstemaatiliselt ja terviklikult.
Kontrollija(te)le esitatakse kõik toote keskkonnajalajälje uuringu valideerimist toetavad projektidokumendid, sealhulgas keskkonnajalajälje mudel, konfidentsiaalne teave, andmed ja toote keskkonnajalajälje aruanne.
Kontrollija(d) käsitab (käsitavad) kogu teavet ja andmeid, mis on kontrollimisel/valideerimisel, konfidentsiaalsena ning kasutab (kasutavad) neid ainult kontrollimise/valideerimise protsessi käigus.
Toote keskkonnajalajälje uuringu tellija võib konfidentsiaalsed andmed ja teabe toote keskkonnajalajälje aruandest välja jätta, tingimusel et: — välja jäetakse ainult sisendteave ja kogu väljundteave on lisatud; — tellija esitab kontrollija(te)le piisavalt teavet väljajäetud andmete ja teabe laadi kohta ning nende väljajätmise põhjendused; — kontrollija(d) nõustub (nõustuvad) avalikustamata jätmisega ning lisab (lisavad) kontrollimis- ja valideerimi­ saruandesse selle põhjused; kui kontrollija(d) ei nõustu avalikustamata jätmisega ja tellija ei võta parandusmeetmeid, lisab (lisavad) kontrollija(d) kontrollimis- ja valideerimisaruandesse märke selle kohta, et avalikustamata jätmine ei ole põhjendatud; — tellija säilitab avaldamata jäetud teabe, et vajadusel saaks mitteavaldamise otsuse tulevikus ümber hinnata.
Äriandmed võivad olla konfidentsiaalsed konkurentsiga seotud põhjuste, intellektuaalomandi õiguste või sarnaste õiguslike piirangute tõttu.
Seetõttu tuleb valideerimisprotsessi käigus konfidentsiaalsena identifitseeritud ja esitatud äriandmete konfidentsiaalsust austada.
Seega peavad kontrollijad hoiduma neile kontrollimis-/ valideerimisprotsessi käigus avaldatud teabe levitamisest või selle säilitamisest muul viisil kasutamiseks ilma organisatsiooni loata.
Toote keskkonnajalajälje uuringu tellija võib paluda kontrollija(te)l allkirjastada konfident­ siaalsuse kokkuleppe (NDA).
(69) Palun saatke andmestikud aadressil ENV-ENVIRONMENTAL-FOOTPRINT@ec.europa.eu.